**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022 m. liepos 29 d.

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | | |
| 2022-07-07 | Pastaruosius penkerius metus FR sparčiai auga nealkoholinių vyno, alaus ir spiritinių gėrimų gamyba. Ir šiuos naujus aperityvus gamina ne vandens sirupų pramonė, o pasaulio alkoholio gamintojai sunkiasvoriai, pvz. Pernod Ricard, Diageo, Martini. Didžiausia FR bealkoholinio vybo, alaus ir kokteilių e-parduotuvė „Gueule de Joie“ 2019 m. siūlė apie 10 skirtingų gėrimų pavadinimų, 2022 m.-jau 200, o potencialas- 400 rūšių. | <https://www.lesechos.fr/pme-regions/actualite-pme/les-producteurs-de-vins-de-bieres-et-de-spiritueux-surfent-sur-la-vogue-du-sans-alcool-1775349> | Prancūzijoje sparčiai auga nealkoholinių gėrimų paklausa |
| 2022-07-12 | Renault grupė ir toliau patiria sunkumus susijusius su pasitraukimu iš Rusijos ir lustų trūkumu: per pirmuosius 6 šių metų mėnesius Renault visame pasaulyje pardavė kiek daugiau nei 1 mln. automobilių. Tai yra 29,7 proc. mažiau nei tuo pačiu laikotarpiu pernai. Ypač nukentėjo 2/3 grupės pardavimų sudarantis "Renault" prekės ženklas: per pirmuosius 6 šių metų mėnesius jo registravimas sumažėjo 16,9 % (iki 691 435 vnt.), atitinkamai, sumažėjo rinkos dalis Europoje (nuo 7 % iki 6,4 %). Kaip ir visa automobilių pramonė, Renault turimus lustus sutelkė į pelningiausius- elektrinius ir hibridinius- automobilius, kurie sudarė 36 proc. lengvųjų automobilių pardavimų. Grupė prognozuoja sėkmę naujam elektriniam "Mégane E-Tech" modeliui, kuris pradėtas gaminti gaminti birželio pradžioje. Gerai pardauodami ir C segmento šeimos automobiliai (+12 %), ypač modelis "Arkana". Kaip ir anksčiau, "Dacia" prekės ženklas išliko grupės pardavimų variklis: tai vienintelis Europos prekės ženklas, patekęs į Europos geriausiųjų dvidešimtuką -per pusmetį pradavimai išaugo beveik 6 % (277 885 registruoti automobiliai). Nepaisant infliacijos, susijusios su žaliavų brangimu, rumunų prekės ženklas, kurio sėkmę lėmė patrauklios kainos, ir toliau viliojo savo geriausiai parduodamais modeliais "Sandero" ir "Duster". | <https://www.lesechos.fr/industrie-services/automobile/automobile-les-ventes-de-renault-en-forte-baisse-1776131> | Automobilių pramonė- Renault |
| 2022-07-13 | Europos orlaivių gamintojo „Airbus“ vertinimu, pasaulinis oro eismas didėja, kaip ir poreikis pereiti prie taupesnio degalų sunaudojimo, tad iki 2041 m. oro transporto bendrovės įsigis 39 490 naujų keleivinių ir krovininių lėktuvų (Boeing“ rinkos vertinimu, lėktuvų poreikis bus dar didesnis- 43 610 vnt.). Tokiu būdu pasaulinis orlaivių parkas iki 2041 m. pasieks 46 930 lėktuvų (2020 m. buvo 22 880 orlaivių). Nepaisant pasaulinio oro eismo nuosmukio, kuris, kaip tikimasi, į 2019 m. lygį grįš 2023-2025 m., Covid pandemija neturės ilgalaikio poveikio naujų lėktuvų poreikiui. 60 proc. ateityje pristatomų orlaivių bus skirta eismo augimui užtikrinti, o 40 proc. - naudojamiems orlaiviams pakeisti ekologiškesniais. | <https://www.lesechos.fr/industrie-services/air-defense/la-flotte-mondiale-davions-devrait-doubler-en-vingt-ans-selon-airbus-1776431> | Naujų lėktuvų poreikis augs |
| **Investicijoms pritraukti į Lietuvą aktuali informacija** | | | | |
| 2022-07-04 | Breste įsikūrusi skaitmeninė miškininkystės įmonė „EcoTree“ pritraukė 12 mln. eurų plėtrai Europoje- ji savo skaitmeninėje platformoje siūlo investuoti į medžius ir valdo 1 200 hektarų miškų. Tokiu būdu medžius perkančios įmonės gali kompensuoti savo išmetamą CO2 kiekį. Į „EcoTree“ jau investavo „Société Générale“, „Financière Fonds Privés“, „Famae“ ir „Accurafy4“. Surinktos lėšos leis nupirkti daugiau miškų. „EcoTree“ interneto svetainėje asmenys ir įmonės perka medžius – vidutiniškai 18 eurų už vienetą, o „EcoTree“ juos pasodina ir prižiūri. „EcoTree“ jau atidarė biurą Kopenhagoje, dar vienas gali būti atidarytas Vokietijoje. Įmonė mato galimybę plėstis Rytų Europos šalyse. | <https://www.lesechos.fr/pme-regions/innovateurs/le-forestier-digitalise-ecotree-leve-12-millions-deuros-pour-setendre-en-europe-1771865> | Įmonė siūlo investuoti į medžius, taip kompensuojant išmetamo CO2 kiekį |
| 2022-07-11 | Nežiūrint nuosmukio pasaulinėje startuolių rinkoje, FR investavimo kompanija „BlackFin“, pritraukė 350 mln. eurų į savo naująjį- Tech 2-fondą, skirtą fintech ir insurtech startuoliams, kurie teikia technologijas ir paslaugas kitoms įmonėms (B2B). Įmonė jau investavo į 17 Europos startuolių.  Tačiau kol kas "BlackFin" neskuba investuoti- jau 9 mėnesius neinvestavo į fintech įmones, išskyrus "Descartes", ir stebi dabartinę rinką, kuri yra „ šiek tiek susikausčiusi". Vis tik finansininkai tiki, kad rinka susibalansuos ir prekyba palaipsniui atsinaujins nuo rugsėjo mėn. Tuomet "BlackFin" imsis paieškos. | <https://www.lesechos.fr/finance-marches/banque-assurances/en-pleine-debacle-des-fintechs-le-fonds-blackfin-a-laffut-dacquisitions-1775830> | Naujasis Tech 2 fondas investuoja į fintech įmones Europoje |
| 2022-07-11 | Remiantis naujausiais "EY barometro" rezultatais, jau trečius metus iš eilės Prancūzija yra patraukliausia šalis Europoje užsienio investicijoms. 2021 m. įgyvendinti 1 222 investiciniai projektai, t. y. 24 proc. daugiau nei 2020 m.  Šis dinamiškumas ir patrauklumas buvo patvirtintas 5-asis aukščiausiojo lygio susitikime "Rinkis Prancūziją", kuris vyko 2022 m. liepos 11 d. Versalio pilyje.Renginyje dalyvavo daugiau nei 180 užsienio verslo lyderių. Šia proga 14 įmonių įsipareigojo papildomai investuoti iki 6,7 mlrd. eurų ir sukurti 4 000 nuolatinių darbo vietų šalyje.  Atstovaujami sektoriai yra labai įvairūs (sveikatos, automobilių, aviacijos, kosmoso, laivyno, finansų, technologijų) ir patvirtina Prancūzijos patrauklumą naujų technologijų ir strateginių sektorių, kurie prisideda prie šalies reindustrializacijos, srityje.  Didžiausia planuojama investicija -į puslaidininkių gamyklą- sieks apie 4 mlrd. eurų – apie tai netrukus ketina paskelbti Prancūzijos ir Italijos puslaidininkių gamintoja "STMicroelectronics" ir JAV mikroschemų gamintoja "Global Foundries". | <https://www.gouvernement.fr/actualite/attractivite-la-france-confirme-sa-1ere-place-europeenne>  <https://www.lepoint.fr/economie/investissements-venus-de-l-etranger-la-france-fait-le-plein-11-07-2022-2482819_28.php> |  |
| 2022-07-12 | Taivano energetikos inovacijų bendrovė „ProLogium“, kuri teigia turinti gerokai pažagesnę kietųjų baterijų gamybos technologiją (solid state) nei jos konkurentai, svarsto galimybę pasirinkti Prancūziją savo elektromobilių akumuliatorių gamyklai. Kitos šalys-kandidatės: DE, UK, PL, NL. Įmonė planuoja pastatyti 2 gigafabrikus po 50-60 GWh (kad užtektų 500 000-750 000 elektromobilių)- vieną JAV, kitą – Europoje. Tarp atrankos kriterijų – būsimų klientų artumas, energijos ir darbo jėgos sąnaudos, galimybė įsigyti anglies dioksido į aplinką neišskiriančios energijos ir siūlomos valstybės subsidijos. Sprendimą tikimąsi priimti iki 2023 m. vidurio.  2017 m. Taivane paleidusi 40 MWh bandomąją liniją, ir pritraukusi dešimtis milijonų USD investicijų iš automobilių gamintojų „Mercedes-Benz“ ir „VinFast“, „ProLogium" planuoja iki 2023 m. pradžios atidaryti pirmąją 3 GWh masinės gamybos liniją Taivane.  Siekdamas padidinti būsimų gigafabrikų už Azijos ribų finansavimą, įmonės CEO jau svarsto galimybę 2024 m. pradėti platinti akcijas biržoje. Siekiama surinkti nuo 2,5 iki 3 mlrd. USD. Šiuo metu įmonės partneriai sudaro apie 15 % įmonės kapitalo, likusi dalis priklauso steigėjams ir vadovybei (apie 20 %) bei finansiniams investuotojams ("dGav Capital", "Primavera", "Softbank China Venture Capital"). | <https://www.lesechos.fr/industrie-services/automobile/batteries-le-taiwanais-prologium-envisage-la-france-pour-sa-gigafactory-europeenne-1776087> | Taivanas svarsto statyti elektromobilių baterijų gigafabriką Europoje |
| **Lietuvos verslo plėtrai aktuali informacija** | | | | |
| 2022-07-19 | Prancūzijoje, kur vienas gyventojas vidutiniškai suvartoja kilogramą garstyčių per metus, didieji garstyčių gamintojai susiduria su žaliavos trūkumu. Priežastis - prastas garstyčių derlius Kanadoje. Prancūzijos garstyčių sėklų importas iš Kanados sudaro 80 proc. iš 35 000 tonų, kurių reikia pramonei. Kanados žemės ūkio ministerijos duomenimis, dėl sumažėjusio derliaus ir apsėto ploto šiemet Kanados sėklų gamyba sumažėjo beveik 50 proc. - iki 50 000 tonų sėklų. Tikimasi, kad vidutinė tonos sėklų kaina padidės nuo 664 eurų iki 2175 eurų. Prancūzija buvo daugiausia dėmesio sutelkusi javų ir rapsų sėklų plėtrai, o į garstyčias nebuvo investuojama. Gamintojai pasirinko importuoti sėklas iš Kanados. Perdirbimo pramonė importuoja sėklas, o paskui galutinį produktą perparduoda Kanados rinkoje. Prieš krizę Kanados sėklos buvo 15-20 proc. pigesnės už Burgundijoje užaugintas sėklas. Burgundija pagamina 20 proc. šalies gamintojams reikalingų sėklų ir ketina pasinaudoti šia Kanados tiekimo krize. Juolab kad dėl karo sėklų importas iš Rusijos ar Ukrainos negalimas. | <https://www.lesechos.fr/industrie-services/conso-distribution/penurie-de-moutarde-la-revanche-des-producteurs-bourguignons-1777297> | Garstyčių sėklų trūkumas |
| 2022-07-16 | FR ir DE farmacijos įmonės susiduria su laukinių arnikų trūkumu- 2/3 šių augalų tiekdavo FR iš Vogėzų kalnų, tačiau dėl sausros ir klimato pokyčių šis augalas, kurį dėl priešuždegiminių savybių naudoja farmacijos ir homeopatijos laboratorijos, tampa pernelyg retas. Įmonės ieško žaliavos tiekimo alternatyvų- Pirėnų kalnuose arba net kultivuojamų arnikų. | <https://www.lesechos.fr/pme-regions/grand-est/les-laboratoires-pharmaceutiques-face-au-casse-tete-de-la-penurie-darnica-des-vosges-1776991> | Europos farmacijos įmonės ieško arnikos tiekėjų |
| 2022-07-12 | Taivano energetikos inovacijų bendrovė „ProLogium“, kuri teigia turinti gerokai pažagesnę kietųjų baterijų gamybos technologiją (solid state) nei jos konkurentai, svarsto galimybę pasirinkti Prancūziją savo elektromobilių akumuliatorių gamyklai. Kitos šalys-kandidatės: DE, UK, PL, NL. Įmonė planuoja pastatyti 2 gigafabrikus po 50-60 GWh (kad užtektų 500 000-750 000 elektromobilių)- vieną JAV, kitą – Europoje. Tarp atrankos kriterijų – būsimų klientų artumas, energijos ir darbo jėgos sąnaudos, galimybė įsigyti anglies dioksido į aplinką neišskiriančios energijos ir siūlomos valstybės subsidijos. Sprendimą tikimąsi priimti iki 2023 m. vidurio.  2017 m. Taivane paleidusi 40 MWh bandomąją liniją, ir pritraukusi dešimtis milijonų USD investicijų iš automobilių gamintojų „Mercedes-Benz“ ir „VinFast“, „ProLogium" planuoja iki 2023 m. pradžios atidaryti pirmąją 3 GWh masinės gamybos liniją Taivane.  Siekdamas padidinti būsimų gigafabrikų už Azijos ribų finansavimą, įmonės CEO jau svarsto galimybę 2024 m. pradėti platinti akcijas biržoje. Siekiama surinkti nuo 2,5 iki 3 mlrd. USD. Šiuo metu įmonės partneriai sudaro apie 15 % įmonės kapitalo, likusi dalis priklauso steigėjams ir vadovybei (apie 20 %) bei finansiniams investuotojams ("dGav Capital", "Primavera", "Softbank China Venture Capital"). | <https://www.lesechos.fr/industrie-services/automobile/batteries-le-taiwanais-prologium-envisage-la-france-pour-sa-gigafactory-europeenne-1776087> | Taivanas svarsto statyti elektromobilių baterijų gigafabriką Europoje |
| 2022-07-15 | Neseniai įsteigo metaverso analizės centro „Metacircle“ iniciatyva buriasi FR startuoliai, kurie sieks struktūrizuoti ir aiškiau apibrėžti Meta išpopuliarintos technologijos, kuri dar nesuprantama didžiajai verslo daliai, temas bei valdymo, saugumo ir sąveikos klausimus. Prie šios grupės jungiasi metaverso technologijų gamintojai, prekių ženklai ir turinio kūrėjai. Vienintelė taisyklė-konsultacinės įtaigos (advokatų kontoros, investiciniai bankai, teisininkai ir t. t.) negali sudaryti daugiau kaip 10 proc. narių. Kiekvieną mėnesį bus rengiami 2 praktiniai seminarai. „Metacircle“ taip pat tarnaus kaip bendras balsas FR ir Europos teisės aktų leidėjams. Siekdama dar stipresnio balso, „Metacircle“ bendradarbiaus su kitomis asociacijomis, kurios specializuojasi blokų grandinių ar kriptovaliutų srityje, pvz, „Adan“ Prancūzijoje. | <https://www.lesechos.fr/start-up/ecosysteme/metacircle-le-nouveau-think-tank-europeen-du-metavers-1776800> | Metavers/ startuoliai |
| 2022-07-05 | Plačiai žinomas Prancūzijoje startuolis, internetinė pavėžėjimo platforma ir ilgų nuotolių autobusų kompanija „ BlaBlaCar“, išėjo į tarptautinius vandenis: net 60 proc. jos paslaugų teikiamos trečiosiose šalyse (Prancūzijai tenka tik 20-25 proc.) Tiesa, Rusijos karas Ukrainoje smarkiai sutrikdė įmonės plėtros planus- RU buvo platformos naudotojų pirmajame ketvirtuke, tačiau sparčiai auga tokios rinkos kaip Brazilija, Meksika ir Indija, kuriose verslo apimtys nuo 2019 m. padvigubėjo.  Ilgai delsusi įgyvendinti savo planus, 2019 m. viduryje bendrovė įžengė į vadinamą "Macron‘o automobilių“ (dalijimosi automobiliais) rinką, nusipirkusi SNCF priklausančią bendrovę "Ouibus", kuri tapo "BlaBlaBus". Nepaisant to, kad šis tinklas apima 200 krypčių Europoje, turi daugiau nei 300 autobusų parką ir rekordines eismo apimtis, šiemet pigių kelionių autobusu šakos plėtra bus mažesnė nei keleivių vežimo automobiliais, kur tinklas plečiasi savaime. | <https://www.lesechos.fr/industrie-services/tourisme-transport/blablacar-la-licorne-francaise-est-devenue-multinationale-1772098> | BlaBlaCar plečia savo geografiją |
| **Lietuvos turizmo sektoriui aktuali informacija** | | | | |
| 2022-07-18 | Europoje brangsta nuomojami automobiliai. Italijoje ir Kroatijoje kainos už automobilio nuomą išaugo daugiau nei 180 proc. "Sixt" teigimu, po dešimtmetį trukusio kainų sąstingio kelio atgal nebus. Tarifai, kurie 2021 m. jau pasiekė istorines aukštumas, šiemet siekia naujus rekordus. "Check24" duomenimis, Ispanijos turistai, kurie iki pandemijos galėjo išsinuomoti automobilį už šiek tiek daugiau nei 20 eurų per dieną, šią vasarą turės mokėti bent tris kartus daugiau. 2019 m. Prancūzijoje vidutinė dienos automobilio nuomos kaina vasarą buvo 37 eurai, o 2022 m. - 70 eurų. "Check24" vykdomasis direktorius įspėja, kad nuomos datoms artėjant vis labiau didės tarifai. Kainų šuolį lėmė kelios priežastys: po pandemijos kilęs kelionių bumas, didėjančios prekių kainos, logistikos sunkumai, ir pasaulinės recesijos baimė. Automobilių nuomos bendrovės taip pat sumažino savo veiklą pandemijos metu ir daugelis jų dar neatgavo savo pozicijų. Jau antrus metus iš eilės tiekimo grandinės sunkumai, kuriuos sukėlė pasaulinis puslaidininkių trūkumas, slopina automobilių gamybą. Iš didžiausių Europos pramonės įmonių tik "Avis Budget" ir "Sixt" atkūrė 2019 m. automobilių parko lygį. "Europcar" ir "Hertz", kurios bankrutavo pandemijos įkarštyje 2020 m., dar neatgavo savo buvusio dydžio. | <https://www.lesechos.fr/industrie-services/tourisme-transport/inflation-pourquoi-les-voitures-de-location-sont-partout-plus-cheres-en-europe-1777182> | Nuomojamų automobilių kainos auga |
| 2022-07-20 | „Booking.com“ jungiasi su FR apgyvendinimo atostogų metu asociacija „CléVacances“, kad padidintų savo konkurencingumą prieš „Airbnb“. Užsakymų platformoje bus siūloma 13 000 Prancūzijos asociacijoje užregistruotų apgyvendinimo vietų. Taip „Booking.com“ plečia savo pasiūlą, o „CléVacances“ mato galimybę pritraukti daugiau tarptautinių klientų. Nors asociacija savo svetainėje turi paieškos sistemą, „Booking“ norėtų sukurti išorinę platinimo sistemą, kad pasiektų tarptautinius klientus, ypač orientuojamasi į Europos turistus. | <https://www.lesechos.fr/industrie-services/tourisme-transport/tourisme-bookingcom-sallie-avec-clevacances-pour-mieux-rivaliser-avec-airbnb-1777514> | Jungiasi turizmo platformos |
| **Bendradarbiavimui MTEPI[[1]](#footnote-1) srityse aktuali informacija** | | | | |
| 2022-07-08 | FR Curie institutas, vienas iš pirmaujančių pasaulyje medicinos, biologinių ir biofizinių tyrimų centrų, kurio specializacija- onkologija, ir Thales"- elektros sistemų gamintoja, gynybos pramonės gigantė, turinti patirties medicininės vaizdo įrangos ir dalelių greitintuvų srityje dirbs kartu prie bendro projekto, kurio esmė sukurti pirmąją blyksninės radioterapijos įrangą, leidžiančią apriboti vėžio gydymą iki vieno, mažiau nei sekundę trunkančio seanso, ir tiksliau apšvinti pažengusių stadijų vėžį. Curie instituto komanda atrado švitinimo „blyksnio efektą“ vėžio gydymui dar 2014 m. Dabar, be švitintuvų, skirtų bandymams su gyvūnais, dar reikia sukurti žmonėms skirtą įrangą- ir kuo greičiau. Siekiama iki 2024 m. vidurio nustatyti pirmosios eksperimentinės įrangos specifikacijas. Įvaldžius dozimetriją ir gavus leidimus, 2026 m. viduryje bus pradėti klinikiniai tyrimai, o 2028 m. – naudojimo ligoninėse pradžia. Tikimasi, kad ateis diena, kai spinduliavimo ir chemoterapijos pažangos pakaks tam tikroms vėžio rūšims gydyti be operacijos. Tačiau eksperimentinei įrangai, skirtai klinikiniams tyrimams, sukurti reikia 25-30 mln. eurų, o jei rezultatai įtikinami – apie 90 mln. eurų įrangai pramoniniu būdu įdiegti. Šiuo metu, neturėdamas rėmėjo, aljansas laukia valstybės paramos. | <https://www.lesechos.fr/industrie-services/pharmacie-sante/cancer-linstitut-curie-et-thales-sallient-pour-revolutionner-la-radiotherapie-1775617> | Curie institutas su su Thales kartu kuria naujos kartos švitinimo įrangą vėžio gydymui |
| 2022-07-06 | Tarptautinis sveikatos duomenų tyrimų institutas "Iqvia" savo naujausioje pasaulinėje apžvalgoje teigia, kad šiuo metu biotechnologijų įmonės visame pasaulyje pačios, be didžiųjų farmacijos bendrovių, kuria 4000 naujų vaistų ir terapijų, kas sudaro 65 % šiuo metu klinikiniuose tyrimuose esančių produktų- prieš 20 metų jų dalis buvo tik 34 %. Biotech įmonės, daugiausiai besispecializuojančios biovaistų ir bioterapijų srityje, t.y. daugiausiai startuoliai ir jaunos bendrovės, kurių metinė apyvarta nesiekia 500 mln. JAV dolerių,- vykdo mokslinius tyrimus ir plėtrą, kurie tapo pernelyg sudėtingi ir specializuoti didelėms laboratorijoms. Tačiau biotech įmonių veiklos dinamika ir indėlis į inovacijas skiriasi priklausomai nuo žemyno - nuo 22 % visų kuriamų produktų Japonijoje iki 47 % Europoje ir 62 % Jungtinėse Amerikos Valstijose (ir net 83 % Kinijoje, kur farmacijos pramonė dar tik formuojasi).  Atsižvelgiant į JAV rinkos pelningumą ir aukštą Volstrito vertinimą, biotech aktyviausiai steigiasi JAV, kur įsikūrusioms biotech įmonėms tenka 46 proc. pasaulyje kuriamų biotech produktų, palyginti su 20 proc. Europos ir 17 proc. Kinijos biotechnologijų bendrovių.  Biotechnologijų įmones tradiciškai perka didžiosios laboratorijos, kai jų kuriami vaistai pasiekia 3-jo etapo bandymus. Tačiau ir biotech įmonės jau tampa brandesnės-dabar 62 proc. jų sandorių sudaro susijungimai tarpusavy, palyginti su 49 proc. prieš 5 metus, be to jos imasi ir produktų komercializacijos, kai tik randa finansinių išteklių. Šių jaunų biotech įmonių preparatai sudaro 42 proc. naujų produktų, pateiktų Amerikos sveikatos priežiūros institucijų aprobacijai. Neabejotinai tam padėjo pastaraisiais metais į biotechnologijų sektorių suplūdęs gausus kapitalas, kuris padėjo įtvirtinti jų savarankiškumą. Tačiau neaišku, ar ši tendencija yra tvari- per praėjusius metus kapitalo investicijos į sektorių sumenko dėl didelių akcijų rinkų svyravimų ir makroekonominio neapibrėžtumo. | <https://www.lesechos.fr/industrie-services/pharmacie-sante/le-medicament-du-futur-sinvente-plus-que-jamais-dans-une-biotech-1774832> | Biotech įmonės pasaulyje/ naujas tyrimas |
| 2022-07-06 | Nuo 2002 m. Prancūzija išlieka 3-oje vietoje Europoje pagal biotech įmonių skaičių (po JK ir Vokietijos): nuo 260 kompanijų Prancūzijos biotech išaugo iki 900, o jų kuriami produktai nuo 170 išaugo iki 700. Euronext Paris yra pirmoji Europos biotech birža -joje kotiruojama 81 įmonė. Didžiausias Europoje investicijų į biotechnologijas kapitalo fondas Jeito Capital yra įkurtas Prancūzijoje 2019 m. (valdo 534 mln eurų). Tačiau sektorius turi įveikti ir iššūkių: per pernai metus dėl pasaulinių kapitalo biržų korekcijų kotiruojamos biotech įmonės prarado apie 70 proc. vertės. Pasak France biotech prezidento Franck Mouthon, investicinių fondų intervencijos įmonėms reikia ir iki, ir po listingavimosi biržoje. Šiandien biržoje listinguojama vienintelė FR biotech įmonė- Sofinnova-kuri surinko 450 mln. eurų. Tuo tarpu reikia 1,5-2 mlrd. eurų, kad sektorius gautų postūmį.  Ekosistemos palaikymui strategiškai svarbu sumažinti klinikinių tyrimų kaštus ir trukmę- dabar vidutiniškai sukurti vaistą trunka 12 metų ir kainuoja apie 250 mln eurų, o sėkmingo rezultato pasiekia tik 7 proc. produktų. Skaitmeninimas padės sumažinti šiuo skaičius. Jau dabar klininkiniams bandymams pacientai nebeturi reguliariai atvykti į ligoninę- jie kontroliuojami nuotoliniu būdu. France Biotech prezidentas taip pat akcentuoja prieigos prie anonimizuotų duomenų Prancūzijoje svarbą.  Kitas iššūkis- susirasti įmones (subkontraktorius), kurios gali pagaminti biologinius komponentus (proteinus, peptidus, etc.) , kurių reikia inovatyviems biovaistams, nes naujosios terapijos (genų, ląstelių, RNA vakcinos, priešvėžiniai naujosios kartos vistai) labiau remiasi sudėtinga bioprodukcija , nei chemija.  Prancūzija per vėlai atsigręžė į biovaistų gamybą; iš 76 biovaistų pagamintų Europoje 2021 m. tik 5 pagaminti FR (Vokietijoje-21; Italijoje-12) Prancūzijos prezidento paskelbtas Sveikatos inovacijų 2030 planas (7 mlrd eurų) yra svarbus signalas (bioprodukcijos gamybos padidinimui jame skiriama 800 mln eurų). Be to, bioprodukcijos tyrimams ir plėtrai 2022 m. pradžioje įkurta France Biolead, valstybės insitucijas ir privačią inciatyvą a[jungianti organizacija. | Les Echos straipsnis „Faute de financement suffisant, l'innovation risque de se tarir en France“ | Biotech situacija Prancūzijoje |
| 2022-07-13 | Liepos 13 d. iš Kuru kosmodromo Prancūzijos Gvianoje paleista modernizuota mažoji raketa-nešėja "Vega C". Galingesnė už pirminę raketos versiją („Vega“) raketa galės perimti kai kuriuos anksčiau Rusijos raketos-nešėjos "Sojuz" vykdytus paleidimus į kosmosą. Rusija nutraukė bendradarbiavimčą su EKA, protestuodama prieš ES sankcijas. Kaip praneša FR spauda, Vega C leidžia sumažinti 1 kg, paleidžiamo į kosmosą, kainą 40 proc. Skaičiuojama, kad ši raketa galės paleisti į žemąją orbitą apie 90 proc. rinkoje esančių satelitų. Vegą C sukūrė Italija (52 proc.) ir dar 11 Europos kosmoso agentūrai priklausančių valstybių. Prancūzija yra antroji kontributorė, kurios įmonės (ArianeGroup, Europropulsion) sukūrė 10,8 porc. raketos įrangos. | <https://www.lesechos.fr/industrie-services/air-defense/leurope-teste-sa-nouvelle-petite-fusee-vega-c-a-kourou-1776357> | Kosmosas; paleista nauja mažoji raketa-nešėja Vega C |
| 2022-07-07 | FR biotechnologijų įmonė „Carbios“, kuri specializuojasi plastiko polimerų perdirbime enzimų pagalba, bendradrabiaus žinomais drabužių gamintojais „Puma“, „On.running“, „Patagonia“ ir „Salomon“ siekiant perdirbti poliesterį. „Carbios“, jau turi patirties PET butelių perdirbime ir tuo tikslu bendradrabiauja su tokiomis įmonėmis, kaip „L’Oréal“, „Nestlé Waters“, „PepsiCo“ ir japonų „Suntory Beverage & Food Europe“. Bendrovė taip pat dirba kartu su „Michelin“, siekdama sukurti 100 proc. tvarias padangas, gamybai naudojant perdirbtą PET plastiką. „Carbios“ ir FR mokslinių tyrimų centrų (Tulūzos biotechnologijų instituto, Inrae, Insa, CNRS) atliktas darbas padeda susieti plastiko ir tekstilės polimerų perdirbimą- kokios bebūtų atliekos, grįžtama prie tos pačios molekulės. Tokiu būdu iš butelio galima pagaminti marškinėlius ir atvirkščiai. Pilotinis įrenginys jau įrengtas "Michelin" gamykloje Klermon-Ferane-belieka pereiti prie pramoninio etapo (planas- per 2 metus). | https://www.lesechos.fr/industrie-services/energie-environnement/carbios-sallie-avec-puma-pour-tenter-de-recycler-le-polyester-des-vetements-1775072 | Pramoninis poliesterio perdirbimas/ biotechnologijos |
| **Lietuvos ekonominiam saugumui aktuali informacija** | | | | |
| 2022-07-10 | Puslaidininkių gamintojai, Prancūzijos-Italijos „STMicroelectronics“ ir amerikiečių „GlobalFoundries“, statys gamyklą Prancūzijoje, netoli Grenoblio. 5,7 mlrd. eurų projektas yra didžiausia investicija FR patrauklumo skatinimo programoje „Choose France“. Abiejų bendrovių valdomi nauji gamybos pastatai pradės veiklą 2026 m. ir juose dirbs apie 1000 inžinierių ir technikų. Bendros „STMicroelectronics“ ir „GlobalFoundries“ gamyklos specializuosis FD-SOI technologijose, kurias ypač vertina automobilių pramonė, ir galės graviruoti puslaidininkius iki 18 nanometrų tikslumu. | <https://www.lesechos.fr/tech-medias/hightech/semi-conducteurs-stmicroelectronics-et-global-foundries-vont-construire-une-usine-en-france-1775813> | Puslaidininkų gamintojai atidaro savo gamyklą Prancūzijoje |
| 2022-07-01 | Augant degalų kainoms, Île-de-France regiono viena iš priemonių, kuriomis voietos valdžia remia gyventojų perkamąją galią (vadinama „socialiniu skydu“)- 500 eurų kompensaciją už bioetanolio (E85) įrangos sumontavimą automobilyje, naudojančiame benziną. Parama įsigaliojo perkant ir sumontuojant bioetanolio įrangą nuo 2022 m. liepos 1 d.  Prancūzijoje ir Europoje gaminamas bioetanolis yra degalai, gaminami iš augalinių žaliavų (kviečių, kukurūzų arba cukrinių runkelių), į kurį pridedama 65-85 % benzino. Bioetanolio kaina yra vidutiniškai 50 proc. mažesnė nei bešvinio benzino. | <https://www.iledefrance.fr/automobilistes-franciliens-une-aide-de-500-euros-pour-convertir-votre-vehicule-au-bioethanol?mtm_campaign=NewsIDF07072022&mtm_kwd=actu1> | Île-de-France regionas remia gyventojus, įsirengiančius automobiliuose bioetanolio įrangą |
| 2022-07-07 | Premjerė Elisabeth Borne liepos 6 d. deputatų akivaizdoje patvirtino, kad EDF *(Électricité de France S.A., žinomas kaip EDF, yra Prancūzijos tarptautinė elektros komunalinių paslaugų įmonė, kurios pagrindinis akcininkas yra valstybei)* bus 100 % nacionalizuota. Šis strateginissprendimas, kuį įtakojo energetikos krizė ir karas Ukrainoje kainuo valstybei nuo 8 iki 10 mlrd. Eurų (paskelbus paie nacionalizavimą šios kompoanijos akcijų kaina rinkoje išaugo 30 proc.) . Tačiau pasak Ekonomikos ir finansų ministro Bruno le Maire, energetinė nepriklausomybė neturi kainos. Planuojama grupę nacionlaizuoti greitai- spalio-lapkričio mėn. operacija turi būti užbaigta. Tokiu būdu valstybė įgaus laisvę valdyti eneregtinės krizės pasekmes, taikydama išimtines priemones (dabar, pvz. yra nustatytos kainų „lubos“ , vadinamas eneregtinis skydas, elektros vartotojams, kuris galioja iki 2022 m. pabaigos).  EDF grynoji skola siekia 65 mlrd. eurų šių metų pabaigoje. Vasario mėn. valdžia 20 proc. (nuo 100 iki 120 TWh) padidino EDF teikiamą metinę kvotą pagal Arenh schemą, leidžiančią alternatyviems tiekėjams pasinaudoti mažesne pagamintos elektros energijos kaina, kurią jie privalo perkelti vartotojams. Prancūzijai jau priklauso beveik 84 proc. EDF akcijų. Darbuotojams - 1 proc., o likusieji 15 proc. - instituciniams ir individualiems akcininkams. Vykdomoji valdžia, norėdama susigrąžinti 16 proc. nekontroliuojamų akcijų, teikia pirmenybę supaprastintam viešam pasiūlymui smulkiesiems akcininkams. Apskaičiuota, kad operacijos suma sieks 9,7 mlrd. eurų. Tikimasi, kad energetikos krizės metu, turint visą EDF kapitalą, vyriausybei bus lengviau įgyvendinti naujas energijos kainų mažinimo priemones bei pastatyti 6 naujus reaktorius, kurie kainuotų apie 50-60 mlrd. eurų. | <https://www.lopinion.fr/economie/la-reforme-dedf-chantier-estival-du-gouvernement-borne?actId=ebwp0YMB8s3YRjsOmRSMoKFWgZQt9biALyr5FYI13OoY22kUWopIzC2XEgTLR8H8&actCampaignType=CAMPAIGN_MAIL&actSource=504228>  <https://investir.lesechos.fr/actions/actualites/l-etat-pourrait-debourser-entre-8-mds-et-10-mds-d-euros-pour-nationaliser-edf-2025801.php>  <https://www.lesechos.fr/industrie-services/energie-environnement/edf-quatre-questions-sur-une-nationalisation-tres-politique-1775426> |  |
| 2022-07-12 | Maždaug 30 Prancūzijos programinę įrangą kuriančių įmonių vadovai atviru laišku kreipėsi į Europos kibernetinio saugumo agentūrą, kuriame išreiškaimas susirūpinimas dėl Europos suverenumo debesijoje ir prašoma, kad agentūra neleistų ne Europos kompanijoms teikti jautriausių, aukščiausio saugumo lygio debesijos paslaugų. FR debesijos programų kompanijų vadovai siūloma nesuteikti GAFA įmonėms aukščiausiojo kibernetinio saugumo paslaugų diegimo sertifikato, remiantis tuo, kad JAV teismai turi galimybę gauti prieigą prie visų duomenų, net jei jie saugomi Europos debesijoje. JAV ekstrateritorinės išlygos, leidžiamos pagal JAV Debesų įstatymą, priimtą 2018 m. valdant Donaldui Trumpui.  Kita vertus Europoje debesijos rinkoje nė vienas žaidėjas nesudaro daugiau nei 2 % rinkos, o daugiau nei 60 % rinkos užima trys JAV kompanijos - "Google", "Amazon" ir "Microsoft". Ekspertai mano, kad iki 2027 m. ši rinka bus verta 260 mlrd. eurų, t. y. tiek, kiek telekomunikacijų rinka. Bandymai kurti savo suverenią debesiją, kuriuos FR gynė ir subsidijavo vyriausybė, nebuvo sėkmingi. Kai kurios FR kompanijos sudarė aljansus ir susitarė naudoti amerikietiškas technologijas, pavyzdžiui, "Thales" su "Google", o "Capgemini/Orange" su "Microsoft". Kol kas JAV įmonės teigia užtikrinančios aukščiausio lygio kibernetinį saugumą savo klientams ir klesti toliau, nes nėra rimtos Europos alternatyvos. | <https://www.lesechos.fr/idees-debats/editos-analyses/cloud-souverain-leurope-au-defi-1776335> | Kibernetinis saugumas: Prancūzijos debesijos kompanijos siekia pažaboti JAV konkurentus. |
| **Bendra ekonominė informacija** | | | | |
| 2022-07-07 | Spalio 1 d. Prancūzijoje įvedama lengvata degalams mažas pajamas gaunantiems darbuotojams (atlyginimas mažesnis nei 14 100 eurų) ir savarankiškai dirbantiems asmenims, o 18 centų nuolaida degalinėse bus palaispniui naikinama. Taip pat bus skiriama priemoka asmenims, kurie gyvena toliau nei 30 km nuo darbo vietos arba per metus nuvažiuoja daugiau nei 12 000 km darbo reikalais Apie 11 mln. namų ūkių galės gauti vienkartinę 100-300 eurų išmoką. Ši parama per metus valstybės biudžetui kainuos 2 mlrd. eurų, palyginti su 800 mln. eurų per mėnesį šiuo metu degalinėse taikomoms nuolaidoms. | <https://www.lesechos.fr/economie-france/budget-fiscalite/lindemnite-carburant-sera-disponible-des-le-1er-octobre-1775143> | Valstybė keičia degalų kainų kompensavimo priemones |
| 2022-07-12 | Prancūzijos banko vadovas paskelbė, kad antroje metų pusėje Prancūzijoje bus pradėtas didmeninio skaitmeninio euro naujas bandymų etapas. Skaitmeninio euro testai visų pirma bus susiję su tarptautiniais mokėjimais tarp trečiųjų šalių skaitmenine valiuta. | <https://www.lesechos.fr/finance-marches/marches-financiers/la-banque-de-france-lance-la-deuxieme-phase-dexperimentation-de-leuro-numerique-1776309> | Skaitmeninis euras |
| 2022-07-22  2022-07-27 | Po 4 dienas trukusių įtemptų diskusijų liepos 22 d. FR Nacionalinė asamblėja per pirmąjį svarstymą prabalsavo už nepaprastosios padėties įstatymo dėl perkamosios galios projektą. Po visą naktį trukusių ginčų, prieš pat šeštą valandą ryto 341 nariui balsavus už, 116 - prieš ir 21 susilaikius, buvo patvirtintas pirmasis naujos vyriausybės pateiktas svarbus teisės akto tekstas.  Įstatyme įtrauktos įvairios priemonės, skirtos padėti vartotojams išlaikyti perkamąją galią bei vyriausybei kovoti su energetikos krize, kurią sukėlė RU karo Ukrainoje padariniai.  Įstatymas apima daug įvairialypių priemonių:jame numatyta patrigubinti "Macron‘o" premijos (neapmokestinama premija) viršutinę ribą iki 6 000 eurų, apriboti nuomos mokesčio padidėjimą Prancūzijoje iki 3,5 % ir palengvinti abonementinių sutarčių nutraukimą internetu. Tarp kitų tekste numatytų priemonių - numatomas 4 proc. padidinimas senatvės pensijų ir socialinių išmokų, 3,5 proc. padidintas valstybės tarnautojų darbo užmokestis ir 100 eurų vertės maisto talonas (ir 50 eurų vienam vaikui).  Vyriausybė numato, kad visas priemonių paketas kainuos apie 20 milijardų eurų.  Naktį iš liepos 26 į 27 d., Asamblėjos nariai prabalsavo dėl Finansų įstatymo pakeitimo projekto. Tai antroji perkamosios galios paketo dalis, papildanti priemones, dėl kurių jau buvo balsuota nepaprastosios perkamosios galios įstatymo projekte.  Tekstas dar turi būti svarstomas Senate, kuris, kaip tikimasi, jį patvirtins. | <https://www.france24.com/fr/%C3%A9co-tech/20220722-l-assembl%C3%A9e-nationale-adopte-le-projet-de-loi-d-urgence-pour-le-pouvoir-d-achat>  https://www.francetvinfo.fr/economie/pouvoir-achat/pouvoir-d-achat-redevance-nationalisation-d-edf-carburants-ce-que-contient-le-projet-de-loi-de-finances-rectificative-adopte-en-premiere-lecture-a-l-assemblee\_5277250.html |  |
| 2022-07-29 | Infliacija Prancūzijoje toliau auga- remiantis liepos 29d. nacionalinio statistikos instituto INSEE paskelbtais preliminariais duomenimis, liepos mėn. vartotojų kainos, palyginti su praėjusiais metais, pakilo 6,1 %, o birželio mėn. - 5,8 %. Tokių atvejų nebuvo nuo aštuntojo dešimtmečio vidurio.  Infliacija plinta visose ekonomikos srityse. Tai daro vis didesnį poveikį paslaugoms, kurių kainos per metus padidėjo 3,9 %, pramonės produkcija +2,9 % ir maisto produktams. Per vienerius metus pastarųjų kainos padidėjo 6,7 %, t. y. daugiau nei bendroji infliacija. Energijos kainos vis dar padidėjo beveik 29 %, tačiau kainų augimas lėtėja, nes pastaruoju metu sumažėjo naftos kainos. Per mėnesį vartotojų kainos padidėjo tik 0,3 %, palyginti su +0,7 % birželio mėn., ir tai lėmė per išpardavimus taikytos nuolaidos. Tai yra ankstyvas galimo sąstingio ženklas. | https://www.lesechos.fr/economie-france/conjoncture/linflation-passe-la-barre-des-6-en-france-1779483 | Infliacija toliau auga |
| 2022-07-20 | Nekilnojamojo turto kainos Prancūzijoje ir toliau kyla. Liepos 1 d. kv.m kaina nuo metų pradžios padidėjo + 1,7 %, o per penkerius metus - + 24,4 %, ir siekia vidutiniškai 3 081 eurą už m². Pažymėtina, kad nekilnojamojo turto geografija keičiasi- dėl COVID, nuotolinio darbo plėtros, "teritorijos", kuriose žmonės nori gyventi, keičiasi: Paryžius tampa mažiau patrauklus, o vidutinio dydžio miestuose kainos stipriai kyla (juose 2022 m. gegužės pabaigoje kainos didėjo dvigubai sparčiau nei didmiesčiuose). Išaugęs erdvės ir žalumos poreikis atgaivino ir anksčiau vangią kaimo rinką. Šiame naujame sektoriaus perskirstyme - mažiau miesto, daugiau gamtos – ypač paklausūs tapo namai (lyginant su butais): namų vidutinės pirkimo sumos 2022 m. birželio mėn. pabaigoje dar niekada nebuvo tokios didelės: 290 654 eurai už namą ir 240 961 euras už butą. Tačiau po rekordinių metų nekilnojamojo turto rinkoje jau atsiranda atvėsimo požymių: miesto rinkose, kurios kelerius metus buvo geidžiamos ir pelningos, kainos krenta. Finansiniai suvaržymai- infliacija, palūkanų normų kilimas ir sunkesnės kreditavimo sąlygos- turi realų poveikį paklausai ir rinkos dinamiškumui. | <https://www.lesechos.fr/patrimoine/immobilier/immobilier-tout-ce-quil-faut-savoir-sur-levolution-des-prix-1777532> | Nekilnojamojo turto rinkos tendencijos |
| **Kita ekonominiam bendradarbaivimui aktuali informacija** | | | | |
| 2022-07-18 | Energetikos reguliavimo komisijos (CRE) skaičiavimais, atsinaujinanti energetika 2022-2023 m. į valstybės biudžetą turėtų atnešti 8,6 mlrd. eurų. Pirmą kartą 2022 m. atsinaujinanti energija taps viešųjų finansų pelno šaltiniu. Atsižvelgdama į elektros kainų didmeninėse elektros energijos rinkose prognozes, 2023 m. CRE tikisi gauti 4,27 mlrd. eurų įplaukų iš atsinaujinančių šaltinių, palyginti su iš pradžių prognozuota 5,154 mlrd. eurų našta biudžetui. Šios netikėtos biudžeto pajamos gaunamos pagal elektros iš atsinaujinančių šaltinių pirkimo sutartis su gamintojais. Šiomis sutartimis buvo siekiama 15-20 metų garantuoti gamintojams fiksuotą atlygio kainą pritraukiant investicijas, kuri svyruoja nuo 81 iki 137 eurų už MWh. Jose numatyta finansinė kompensacija gamintojams, kai rinkos kainos yra mažesnės už tikslinę kainą. Tačiau mainais už tai numatytas mokestis valstybei, kai rinkos kainos viršija garantuotas supirkimo kainas. Dabar Prancūzijoje MWh kaina svyruoja nuo 300 iki 600 eurų. Iš 8,6 mlrd. eurų numatomų pajamų 7,6 mlrd. eurų tenka sausumos vėjo elektrinių sektoriui, o saulės energijos sektoriaus nešamos pajamos ir toliau nedidelės- 0,9 mln. eurų. Tačiau atsinaujinnačios eneregtikos sektorius dar toli gražu nepadengė valstybės subsidijų , gautų nuo 2003 m. , kurios sudaro 43mlrd. eurų. | <https://www.lesechos.fr/industrie-services/energie-environnement/energies-renouvelables-letat-vers-un-jackpot-dau-moins-86-milliards-deuros-1777272> | Vėjo ir saulės energetika |
| 2022-07-18 | Prancūzijos miestai imasi priemonių kovojant su dažnėjančiomis karščio bangomis. Plačiausiai taikoma priemonė, kuria siekiama ilgainiui sumažinti temperatūrą, yra miestų apželdinimas. Augalai saugo nuo saulės spindulių ir mažina oro temperatūrą. Liono ekologų parengtame gamtosaugos plane numatyta iki 2026 m. užveisti 1-2 ha miškelius urbanizuotose vietovėse ir 2-5 ha miškus mažiau apgyvendintose teritorijose. Visiškai saulėtose ir šešėlyje esančiose vietose temperatūrų skirtumai kartais gali siekti keletą laipsnius. Kad gyventojai galėtų pasislėpti, miestuose eksperimentuojama su nauja urbanistinių instaliacijų forma- pavėsinėmis, ypač kai nėra galimybių pasodinti medžius. Miestai siekia įrengti arba atnaujinti daugiau fontanų ir kitokių vandens sistemų. Taip pat populiarėja nuo karščio saugančios paviršių dangos, pvz. Nicoje šaligatviams naudojamos vandenį sulaikančios kriauklelės, Paryžiuje ir Lione naudojamas specialus asfaltas, kuris mažinantis šilumos absorbciją. Taip pat populiarėja "vėsiųjų stogų" technologijos - pastatų stogų padengimas šviesą atspindinčiais baltais dažais. | <https://www.lesechos.fr/politique-societe/societe/canicule-comment-les-villes-innovent-face-aux-vagues-de-chaleur-1777140> | Pracūzijos miestai imasi priemonių karščiui sumažinti |
| 2022-07-05 | Plačiai žinomas Prancūzijoje startuolis, internetinė pavėžėjimo platforma ir ilgų nuotolių autobusų kompanija „ BlaBlaCar“, išėjo į tarptautinius vandenis: net 60 proc. jos paslaugų teikiamos trečiosiose šalyse (Prancūzijai tenka tik 20-25 proc.) Tiesa, Rusijos karas Ukrainoje smarkiai sutrikdė įmonės plėtros planus- RU buvo platformos naudotojų pirmajame ketvirtuke, tačiau sparčiai auga tokios rinkos kaip Brazilija, Meksika ir Indija, kuriose verslo apimtys nuo 2019 m. padvigubėjo.  Ilgai delsusi įgyvendinti savo planus, 2019 m. viduryje bendrovė įžengė į vadinamą "Macron‘o automobilių“ (dalijimosi automobiliais) rinką, nusipirkusi SNCF priklausančią bendrovę "Ouibus", kuri tapo "BlaBlaBus". Nepaisant to, kad šis tinklas apima 200 krypčių Europoje, turi daugiau nei 300 autobusų parką ir rekordines eismo apimtis, šiemet pigių kelionių autobusu šakos plėtra bus mažesnė nei keleivių vežimo automobiliais, kur tinklas plečiasi savaime. | <https://www.lesechos.fr/industrie-services/tourisme-transport/blablacar-la-licorne-francaise-est-devenue-multinationale-1772098> | BlaBlaCar plečia savo geografiją |
| 2022-07-13 | Prancūzijos kosmoso sektoriaus startuolių ekosistema „NewSpace“ plečiasi: liepos 7-8 d.d. žymus FR startuolių inkubatorius „Station F“ surengė pirmąją „new space“ sektoriaus konferenciją, tikslu dar labiau dinamizuoti sektorių, kuriame per pastaruosiu 3 metus vidutiniškai susikurdavo po 15 startuolių.  „NewSpace" ašis yra tokie startuoliai kaip "Loft Orbital", "Kineis", "Exotrail" , "UnseenLabs", taip pat "Hyprspace", "Interstellab Lab", "ThrustMe", "Zephalto" ir "Gama" Siekdamos padidinti savo įtaką, šios pradedančiosios įmonės nusprendė suvienyti jėgas į kolektyvą, pavadintą "Alliance NewSpace France". Šių įmonių veikla apima įvairias kosmoso sritis- nuo palydovų iki raketų nešėjų kūrimo ir logistikos orbitoje.  Pastarųjų metų FR kosmoso startuolių ekosistemos plėtrą sąlygojo naujų inkubatorių atsiradimas, nacionalinio kosmoso tyrimų centro CNES vaidmuo ir didelių kompanijų, tokių kaip "Eutelsat", "Ariane", "Thales" ir kt. atsivėrimas bendradarbiavimui su stratuoliais. Valstybės investicijų planas "Prancūzija 2030" numato 1,5 mlrd. eurų kosmosui- dabar valstybės investicijų bankas Bpifrance jau kviečia teikti finansavimui mikroraketų kūrimo projektus. Be to neseniai įsisteigė privatus kosmoso startuolių finansavimo fondas „Expansion“. Vis tik investicijos į kosmoso sektorių vis dar kuklios- pasak "NewSpace Club" įkūrėjo Pierre-José Billotte, Prancūzijoje ir Europoje egzistuoja finansavimo problema, kurią reikia spręsti, jei norime sukurti pasauliniu mastu konkurencingą pramonę, kurios finansavimas 2021 m. pasaulyje siekė 15-20 mlrd. USD, bet didžioji dalis teko JAV ir Kinijai. | <https://www.lesechos.fr/start-up/ecosysteme/lecosysteme-francais-du-newspace-en-pleine-effervescence-1775850> | Kosmoso sketorius/ startuoliai |

|  |  |  |  |
| --- | --- | --- | --- |
| 2022-07-25 | Prancūzijos palydovų operatorius „Eutelsat“ ir Didžiosios Britanijos komunikacijų bendrovė „OneWeb“ pasirašė susitarimo memorandumą dėl susijungimo. Milijardierius Sunilas Bharti Mittalas taps didžiausiu jungtinės grupės akcininku.  Interneto platinimas iš kosmoso yra perspektyvi rinka, nes ryšio poreikis visame pasaulyje yra didelis, tačiau geriausias technologinis sprendimas dar nerastas. Iki šiol "OneWeb" paleido 428 palydovus iš planuotų 648, pasirašė pirmąsias komercines sutartis ir persiderėjo su "SpaceX" dėl likusių palydovų paleidimo po to, kai Rusija nutraukė bendradrabiavimą. Bendrovė siekia iki 2026 m. pasiekti bent 1 mlrd. JAV dolerių pardavimus ryšio rinkoje, kuri, "Euroconsult" vertinimu, iki 2030 m. sieks 16 mlrd. dolerių. "Eutelsat" tai yra rizikingas žingsnis, kadangi nė viena bendrovė šiame kosminio ryšio sektoriuje dar nėra pelninga. | <https://www.lesechos.fr/industrie-services/air-defense/eutelsat-joue-la-carte-oneweb-pour-assurer-son-avenir-a-long-terme-1778601> | Satelitai: Eutelsat susijungė su britų One Web |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)